La Casa Municipal de Cultura acull el segon Concert de Primavera de la Unión Musical Porteña
13 d’abril 2021

![Imagen 1](/media/52bgvmma/c-union-musical-portena.jpg)

La Unión Musical Porteña oferirà este dissabte, 17 d'abril, a les 19.00 hores a la Casa Municipal de Cultura el seu segon Concert de Primavera, un recital d'aproximadament hora i mitja en el qual actuarà un ensemble de clarinets i un altre de metalls.

L'entrada per a l'espectacle és gratuïta però cal descarregar-la punxant en [l’enllaç](https://www.servientradas.com/espectaculo/AYUNTAMIENTO_DE_SAGUNTO/6/concierto-de-primavera-1942.html), ja que per motius de seguretat i prevenció enfront de la COVID-19 l'aforament és limitat. Cal recordar igualment que es contemplaran totes les mesures de prevenció enfront de la pandèmia per part de l'organització i que estes precaucions seran, a més, d'obligat respecte i compliment també per part del públic.

La Unión Musical Porteña va iniciar la seua trajectòria al setembre de 2004 i al llarg dels seus 17 anys d'història ha creat nombroses agrupacions com la Banda Juvenil, l'Orquestra, la Coral, l'Escola de Música, o la Big Band, entre d’altres.

El recital forma part de l'agenda cultural de Primavera 2021 que organitza la Regidoria de Cultura de l'Ajuntament de Sagunt.​

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-acull-el-segon-concert-de-primavera-de-la-union-musical-portena/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-acull-el-segon-concert-de-primavera-de-la-union-musical-portena/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-acull-el-segon-concert-de-primavera-de-la-union-musical-portena/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-acull-el-segon-concert-de-primavera-de-la-union-musical-portena/)